Descoperirea a fost făcută în timpul unei opriri de alimentare pe aeroportul din Sevilla, joi. Substanţa interzisă era împărţită în trei bagaje, pe care autorităţile le-au verificat în timpul alimentării, scrie Euronews.

La momentul producerii incidentului, Bolsanaro se afla în alt avion.

Vicepreşedintele Braziliei, Hamilton Mourao, a declarat jurnaliştilor că militarul a rămas în Spania, urmând să fie preluat la întoarcere de avionul cu care a încercat să transporte drogurile.

”El doar transporta drogurile. Era destul de bine calificat, ca să spun aşa”, a declarat vicepreşedintele Braziliei.

Preşedintele Brazilei, Jair Bolsonaro, a afirmat într-o postare pe Twitter că a fost informat de arestarea militarului şi că a ordonat ”cooperarea imediată cu poliţia spaniolă”.

Totodată, ministerul Apărării din Brazilia arată că poliţia militară a lansat o anchetă în acest caz.